Anjing pemburu Posavina

Anjing pemburu Posavina atau hanya anjing Posavina ialah satu baka anjing yang berasal sebagai anjing pemburu jenis anjing pemburu bau. Croatia ialah tanah air untuk baka ini.

Penampilan
Anjing pemburu Posavina ialah anjing dengan tubuh kuat yang agak panjang, telinga labuh sepadan, ekor panjang, dan wajah lembut. Baka ini memiliki ukuran unggul setinggi sekitar  pada paras kelasa. Lapis bulu pendek dan rata lebih panjang sedikit di bahagian perut dan belakang tungkai (rumbai). Warna bulunya ialah merah gandum yang bertanda dengan putih.

Sejarah
Tiada bukti tua sebenar untuk baka ini, namun ada tekaan aneh. Jenisnya sangat lama, dan baka moden pula menyerupai imej-imej yang terlihat dalam lukisan fresko seawal tahun 1497. Para penulis yang dikutip pernah menyebut jenis ini termasuklah Uskup Đakovo, Petar Bakić, pada tahun 1719 dan doktor veterinar, Franjo Bertić, juga dari Đakovo, pada tahun 1859. Anjing-anjing pemburu dari Lembah Sava (Posavina, tenggara Zagreb) dijual sebagai boskini di Croatia pada tahun 1800-an. Keleluhuran bagi anjing-anjing ini didokumenkan mulai tahun 1929, apabila pendaftaran untuk buku pembaka pertama kali diambil. Baka ini diiktiraf di peringkat antarabangsa oleh Persekutuan Kinologi Antarabangsa pada tahun 1955, dan namanya dijelaskan pada tahun 1969. Baka ini sejak itu telah dikenali sebagai Posavatz Hound.

Baka ini diiktiraf di Amerika Utara oleh United Kennel Club dalam Kumpulan Anjing Pemburu Bau dan oleh sebilangan pejabat pendaftaran kecil, kelab perburuan, dan perniagaan pejabat pendaftaran berdasarkan Internat, dan dipromosikan sebagai baka jarang untuk mereka yang mencari haiwan peliharaan unik.

Kesihatan dan perangai
Tiada masalah kesihatan luar biasa atau dakwaan kesihatan luar biasa yang telah didokumenkan untuk baka ini. Piawaian baka memerihalkan perangai unggul sebagai kejinakan dan semangat tinggi sebagai pemburu.

Lihat juga
 Senarai baka anjing
 Anjing pemburu berbulu pendek Istria
 Anjing pemburu berbulu dawai Istria

Catatan

Rujukan

Pemburu Posavina, Anjing
Pemburu Posavina, Anjing
Pemburu Posavina, Anjing
Pemburu Posavina, Anjing
Pemburu Posavina, Anjing